  Виталий Пронин «Лента» гожтэ: Амур улосысь гуртъёс вуэ кылемын. Татын, кӧня ке арня ӵоже дугдылытэк, кисьто зоръёс. Пӧртэм гуртъёсысь 1 но ӝыны сюрс адями мукет интыосы эвакуировать каремын. Кылсярысь, Зея шур ӝутскемен йырин вуэ кылиз Мазаново черкогурт, отысь 419 муртэз бускель гуртэ интыязы. Кылемъёсыз пумитъясько дорзэс кельтыны.Эвакуация кутскиз ни 2-тӥ августэ. Мазаново котырысь сюресъёс сӧриськемын. Ву матэктэ Зея шур кузя сылӥсь мукет гуртъёсы но.Улосын дасямын 64 интыос, отчы огдырлы 16 сюрс муртэз интыяны луоз.Югдурез эскерыны Амур улосвылэ кошкиз Россиысь МЧС-лэн йырыз Владимир Пучков.Матысь нуналъёсы, синоптикъёс верамъя, Амур улосын куазь уз воштӥськы, соин отын улӥсьёслы косэмын дась луыны мукет интые выжыны.Туспуктэмез: www.rg.ru Теги: Амурулос ву зор  